[{"text_idx": "#000000", "text": "Mae gweld arwyneb llyn yn ddrych llonydd neu weld afon yn ei rhuthr wedi llif mawr yn brofiad cyfriniol."}, {"text_idx": "#000001", "text": "Does dim prinder o ddw\u0302r yn y Parc Cenedlaethol. Mae yma 434 milltir o afonydd a thros 100 o lynnoedd."}, {"text_idx": "#000002", "text": "Does dim rhyfedd bod Eryri\u2019n enwog am ei llynnoedd lledrithiol a\u2019i hafonydd hardd, a\u0302 4,343mm o law yn disgyn ar rannau o\u2019r tirwedd yn flynyddol."}, {"text_idx": "#000003", "text": "Mae\u2019n anodd dod ar draws lyn yn Eryri sydd heb arwyddoca\u0302d i\u2019w enw, boed yn hanu o fytholeg a lle\u0302n gwerin yr ardal neu o nodweddion y tirwedd sydd o\u2019i gwmpas."}, {"text_idx": "#000004", "text": "Mae\u2019n debyg i Lyn Barfog, ger Aberdyfi gael ei enwi ar o\u0302l y brwyn sy\u2019n tyfu ar hyd ei lannau."}, {"text_idx": "#000005", "text": "Mae straeon yn dweud mai afanc peryglus roddodd ei enw i Lyn yr Afanc ger Betws y Coed."}, {"text_idx": "#000006", "text": "Credir bod y llyn hwn wedi ei enwi ar o\u0302l bugail a foddodd ynddo wrth iddo olchi defaid ei feistr."}, {"text_idx": "#000007", "text": "Mae Llyn Bochlwyd, uwch Llyn Ogwen wedi ei enwi ar o\u0302l stori am hudd yn dianc o grafangau heliwr. Fe nofiodd ar draws y llyn gan gadw ei fochau llwyd uwch ben y dw\u0302r er mwyn anadlu."}, {"text_idx": "#000008", "text": "Mae rhai yn credu mai Tegid Foel, brenin creulon chwedlonol, a roddodd ei enw i Lyn Tegid. Mae so\u0302n fod teyrnas Tegid Foel wedi boddi o dan y dw\u0302r oherwydd ei natur gas."}]